《无题 其二》
明代·韩殷

巫峡迢迢旧楚宫，灵犀一点若为通。几家砧杵秋烟外，一抹青山落照中。

瑶草秋残仙圃外，缑山云冷凤台空。共君莫问当年事，来是空言去绝踪。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。